વેરાવળના મોચીબજારમાં ઈશ્વરલાલ પરમારની રાધીકા ટેઈલર્સ નામની દુકાનમાં દરજી તેનો પુત્ર સહિતના કપડા સીવી રહેલ ત્યારે ગતરાત્રીના નવેક વાગ્યા આસપાસ જાલેશ્વર વિસ્તારમાં રહેતા મહમદ મલેક, જાવીદ મલેક, સલમા મલેક જુના ગ્રાહકો હોવાના નાતે કપડા સીવવા આવેલ ત્યારે આ ગ્રાહકો માણસો સાથે માથાકુટ કરતા હોવાથી ટેઇલર્સના માલીક દરજીએ કપડા સીવી દેવાની ના પાડતા મહમદભાઇ સહિતના ઉશ્કેરાઈ ગયેલ હતા અને અન્ય ગાડીઓમાં આવેલ આઠથી વઘુ શખ્સો અચાનક ટેઇલર્સમાં પ્રવેશી દરજીને મારવા લાગેલ ત્યારે અન્ય સંબંઘીઓ વચ્ચે પડતા તેમને પણ માર મારેલ હતો. આ શખ્સો દ્વારા કાતરથી હુમલો કરવાનો પ્રયાસ કરેલ હતો. દરમ્યાન આજુબાજુના દુકાનદારોએ છોડાવી છુટા પાડતા હુમલાખોરો નાસી ગયા હતા. શહેરની બજારમાં આઠથી વઘુ લોકોએ હુમલો કરી રહેલ હોવાની ઘટનાના પગલે બજારમાં લોકોના ટોળા એકઠા થઇ ગયા હતા. આ ઘટનાના પગલે મોચીબજારની દુકાનોના શટરો ટપોટપ બંધ થઇ ગયા હતા. આ ઘટનામાં અંગે દરજી પ્રશાંત રાજેન્દ્ર પરમારએ મહમદ મલેક સહિત આઠેક હુમલાખોરો સામે લોખંડના પાઇપ વડે માર મારી જાનથી મારી નાંખવાની ધમકી આપી ગયાની ફરીયાદ નોંધાવતા પોલીસે ગુનો નોંઘી તપાસ હાથ ધરી છે.